**12-Дәріс Қаржылық институтарға салықтық әкімшіліктендіруді жүргізу**

 **Дәрістің мақсаты:** Қаржылық институтарға салықтық әкімшіліктендіруді жүргізу ерекшеліктерін айқындау

 **Дәрістің жоспары:**

1.Салықтық бақылауды басқарудың негізігі әдісі ретіндегі түсініг [және әдісі](https://kzref.org/saba-jospari-sabati-tairibi-jrek-an-tamirlari-jjesini-aurulari.html)

2.Мемлекеттік салықтық тіркеу жүргізу органдары

3.Салық салудың мерзімдері

4.Салықтық тексеру,актісі

**Дәрістің мазмұны:**

Салықтық механизмді жүзеге асыру салықтық бақылаусыз мүмкін емес. Мемлекет салықтың бақылуға тек қана фискальдық мәселелерді шешуде ғана үлкен мағына бермейді, ол жеке шаруашылық субъектілердің әрекетін әлеуметтік-экономикалық реттеуде, экономикалық қылмыс деңгейін төмендетуде және құрамды тұрақтандыруда ерекше көңіл бөлінеді

Қолданылып жүрген бақылау процедураларын жетілдіру салық органдарының бақылау жұмыстарының тиімділігін арттырудың маңызды факторы болып табылады. Салықтық бақылау жүйесінің негізгі басымдықтарына мыналар жатады:

- салық органдарының шектеулі мамандық және материалдық ресурстарын неғұрлым тиімді бағыттауға мүмкіндік беретін, салықтық тексерулерде аз күш пен қаржы жұмсау арқылы жоғары нәтижеге қол жеткізетін құжаттық тексерулер жүргізу үшін салық төлеушілерді іріктеудің тиімді жүйесінің болуы;

- салық ведомствосының жасаған біріккен кешенді стандартты процедурасының, сонымен бірге, салық органдарына жауапкершіліксіз немесе селқос салық төлеушілерге салықтық бақылау саласында әсер ете алатындай жоғары билік беріп отырған заң негізінде салық тексерулерінің тиімді формаларын, тәсілдерін және әдістерін қолдану;

- әр салық инспекторының қызмет нәтижесін объективті қарауға мүмкіндік беретін олардың жұмысын бағалау жүйесін пайдалану, бақылау жұмыстарын жоспарлауда ауыртпалықты тиімді бөлу.

Салық тексерулерін жүргізу үшін салық төлеушілерді тиімді іріктеу проблемасы Қазақстан Республикасына тән салық заңдарын жаппай бұзушылық жағдайында жоғары маңызға ие болып отыр. Жоғарыда айтылған іріктеу жүйесі неғұрлым тиімді. Өйткені құжаттық тексерулерді жүргізу үшін салық төлеушілерді іріктеудің екі тәсілін қолданады: кездейсоқ және арнайы іріктеу. Бұл құжатты тексерулер арқылы салық төлеушілерді мейілінше қамтуға мүмкіндік береді. Бақылау жұмыстарының болжамсыздығы мен төтеншелігі себебінен болатын салықтық заң бұзушылықтың алдын алуды қамтамасыз етеді.

Батыс елдерінің көптеген салық қызметтері жиі қолданатын әдіс салық қызметінің қолында бар барлық ресурстарды (уақыт, ақша, мамандар) салық түсімдерінің үлкен бөлігін беретін ірі салық төлеушілерді тексеруге шоғырландырудан тұрады. Мысалы, АҚШ пен Канадада ірі салық төлеушілердің ең жоғарғы пайызын кәсіпорынның табысына салынатын салықтың дұрыс есептелуіне қатысты салық органдары тұрақты бақылауға алған. АҚШ-тағы штаттардың салық басқармасы сатудың үлкен көлеміне ие кәсіпорындарды тексеруге көп көңіл бөледі.

Тексерулердің мұнай стратегиясы көптеген дамыған елдерде басым болып келеді. Тәжірибе көрсеткендей, шектелген ресурстармен (уақыт, қызметкерлер) мұндай тексерулерді жүргізу салық органдары мамандарының жұмыс уақытының бірлігіне есептегенде қосымша түсімдердің үлкен көлемінің шығарылуына мүмкіндік береді. ҚР салық органдары салықтық тексерулерді жоспарлауға ерекше көңіл бөледі, себебі жұмыс уақытын тиімді пайдалану, жалпы салық органдарының экономикалық – бақылау жұмыстарының нәтижелері салықтық тексерулерді жүргізу жоспарын құрудың сапасына, салық төлеушілерді таңдап алудың дұрыстығына байланысты болады.

Арнайы орынға барып тексеру белгілі бір қиын ережелерге бағынады. Салық төлеушіге ол туралы 8 күн бұрын хабарлануы тиіс. Ескертілусіз, бірден болатын тексеру, кәсіпорынның салықтан жалтарғаны туралы бұлтартпас мәлімет болғанда ғана жүргізілуі мүмкін.

Санкциялар салық төлеушінің әрекеті әдейі ме, әлде әдейі емес пе, салық төлеуші салық органдарына көмектесе ме, жоқ па соған байланысты. Қарапайым қате болса, жұмсақ жазалар қолданылады. Салықтан жалтарудың әлсіз амалдаын ашқан кезде, салық төлеуші тарапынан тексеруге қарсылық болған кезде және өзге де маңызды хұқық бұзушылықтар болған кезде, салықтық әкімшіліктендіру өте көп мөлшерде айыппұл салады және қылмыстық қудалау туралы ұсыныстар болуы мүмкін.

Қылмыстық жазалау әдетте символикалық сипатта болады, бірақ, бүгінде мұндай шара жиі-жиі қолданылады, сонымен қатар салықтан жалтарғаны үшін жетекшінің өзіне бірден кінә артылады.

Келесі менің ұсынатын үлгім табыс туралы декларацияны толтырудың кең таралған түрі, ол өндірістіктік қызметтің нәтижесінде немесе табыс әкелетін құралдардан алынған табысты түгелдей қамтиды. Оның субъектілері жеке тұлғалар, кәсіпорындар және еркін кәсіпорын тұлғалары болып табылады. Бұл үлгіде мәліметтер нақты және сараптамалық сипатта болуы керек: кәсіпорындардың табысы туралы, үй шаруасымен айналысатындар мен жер иеленушілердің табысы, жеке өз ісі бар және жалдамалы жұмыс істейтін адамдардың табысы, капиталдан түскен табыс туралы.

Ал, Қазақстан республикасында қалыптасқан салықтық әкімшіліктендіру, оның ішінде салық бақылауында кездесетін көптеген проблемалар бар:

Оның ішінде, салық қызметінің сапасының жоғары болмауы; салықтық бақылаудың жеткілікті түрде тиімді болмауы; салықтардың толығымен жиналмауы немесе салықтық жетіспеушіліктердің болуы.

Аталған проблемаларды шешу үшін салық төлеушілерді қанағаттандыратын және жоғары салықтық түсіммен қамтамасыз ететін және үнемі жетілдіріліп отыруға бағытталған жоғары тиімділікті басқару жүйесі бар Салық комитетін құру болып табылады.

Аталған мақсатқа жету үшін көптеген мәндеттерді орындау қажеттілігі туындайды, солардың бірі салық қызметі органдарында қызмет ететін персоналдарды оқыту, қызмет ету кезінде мөлдірлік, объективтілік және кадрлық лауазымдардың карьерлік өсуін қамтамасыз етіп отыру табылады. Сонымен бірге, салықтық әкімшіліктендірудің процедураларын жеңілдететін салық заңнамасын енгізу мәселелерін қолға алу қажет. Оның қысқаша мазмұнын жоғарыдағы суреттен байқауға болады.

Сонымен бірге, осы мақсаттағы салық қызметі органдары алдағы бес жылға даму стартегиясын жасап отыр, оның негізгі мақсатының бірі салықтық әкімшіліктендіруді жетілдіре отырып, ЖІӨ-дегі салықтық түсімдердің үлесін 2016 жылы 26 пайызға жеткізу.

Аталған жоспарды орындау үшін, жоғарыда қарастырып өткеніміздей салықтық әкімшіліктендірудің атқаратын рөлі жоғары және ол үшін салық қызметі органдарында келесі қызметтерді жандандыру қажет:

- Салық бақылауы рәсімін жетілдіру және оңайлату, реттеу;

- Мемлекеттік, өзге уәкілетті органдардың шет мемлекеттердің құзырлы салық органдарымен өзара әрекет ету тиімділігін арттыру;

- Салық бақылауы рәсімін автоматтандыру;

- Жүйелі түрде салық салудан жалтаруда қолданылатын жаңа тәсілдер мен схемалар анықтау және олардың тууына ықпал ететін себептерді жою аясында әрі қарай шаралар енгізу.

**Әдебиеттер:**

1. ҚР Салық Кодексі 01.01.2021 ж жағдай бойынша.
2. «Республикалық бюджет туралы» ҚР Заңы 01.01.2019ж жағдай бойынша.
3. Ермекбаева Б.Ж., Нурумов А.А. Оқулық «Салық және салық салу», Қазақ Университеті. – 2015 г.
4. Налоговое администрирование. Ермекбаева Б.Ж., Мустафина А.К., Қазақ Университеті. – 2015 г.